România și-a aflat adversarele din preliminariile Euro 2026. În urna capilor de serie, locul 18 european, naționala feminină a României va întâlni Croația și Kosovo, în grupa G.
Potrivit Federației Române de Volei, vor fi 7 grupe de câte 3 echipe în preliminariile EURO 2026, primele clasate, dar și cele mai bune cinci echipe de pe locul 2 obținând calificarea la turneul final.
Euro 2026 va avea loc în Turcia, Cehia, Suedia și Azerbaidjan între 15 august și 15 septembrie 2026.
Programul naționalei României în calificări este următorul: pe 24 sau 25 august, Croația – România; pe 28 sau 29 august, România – Kosovo; pe 2 sau 3 august 2025, Kosovo—România; pe 6 august 2025, România – Croația.
Tot în 2024, "tricolorele" vor juca și în Golden League. Naționala feminină va juca primul turneu al competiției în perioada 17-19 mai, cu Austria, pe 18 mai, și Cehia, a doua zi.
În intervalul 24-26 mai, România va juca pe propriul teren împotriva Azerbaidjanului (24 mai) și Suediei (26 mai).
Ultimul turneu are loc între 31 mai și 2 iunie, în Spania. Tricolorele vor juca pe 1 iunie cu Croația, iar o zi mai târziu împotriva echipei gazdă. Turneul Final Four e programat în zilele de 15 și 16 iunie, în Cehia.
La competiție participă 12 echipe. Fiecare va organiza un turneu, dar nu va întâlni de două ori aceeași adversară. La final, se va întocmi clasamentul final. Primele trei și gazda Final Four, Cehia, vor juca în semifinale. Ultima clasată va retrograda în Silver League.